|  |
| --- |
|  |
| **GULBENES NOVADA PAŠVALDĪBA** |
| Reģ. Nr. 90009116327 |
| Ābeļu iela 2, Gulbene, Gulbenes nov., LV-4401 |
| Tālrunis 64497710, mob. 26595362, e-pasts: dome@gulbene.lv, www.gulbene.lv |

**GULBENES NOVADA PAŠVALDĪBAS DOMES LĒMUMS**

Gulbenē

|  |  |
| --- | --- |
| **2024. gada 27. jūnijā** | **Nr. GND/2024/337** |
|  | **(protokols Nr. 14; 36.p)** |

**Par 2023. gada 30. jūnija nomas līguma Nr. GND/9.7/23/580 izbeigšanu**

Gulbene novada pašvaldība 2024.gada 10.jūnijā saņēma SIA “Gulbenes Energo Serviss”, reģistrācijas numurs 54603000121, vēstulē Nr. GES/2024/1.4/467 (Gulbenes novada pašvaldībā saņemts 2024. gada 11. jūnijā un reģistrēts ar Nr. GND/4.18/24/2067-S), kurā lūgts, pusēm vienojoties, izbeigt 2023.gada 30.jūnija nomas līgumu Nr.GND/9.7/23/580 (GES/1.28/23/234) par bioloģisko attīrīšanas iekārtu nomu Dīķa ielā 1, Gulbenē, Gulbenes novadā.

Gulbenes novada pašvaldības dome 2023. gada 29. jūnijā pieņēma lēmumu Nr. GND/2023/647 “Par sabiedrisko ūdenssaimniecības pakalpojumu sniegšanu Gulbenes novada administratīvajā teritorijā” (protokols Nr. 9, 92. p.), ar kuru pilnvaroja SIA “Gulbenes Energo Serviss”, reģistrācijas numurs 54603000121, juridiskā adrese: Blaumaņa iela 56A, Gulbene, Gulbenes novads, LV-4401, sniegt sabiedriskos ūdenssaimniecības pakalpojumus Gulbenes novada administratīvajā teritorijā uz laiku līdz 2032. gada 31. decembrim.

Gulbenes novada pašvaldība, pamatojoties uz Gulbenes novada pašvaldības domes 2023. gada 29. jūnija lēmumu Nr. GND/2023/648 “Par pašvaldības mantas nodošanu nomā SIA “Gulbenes Energo Serviss” (protokols Nr. 9; 93. p.), 2023. gada 30. jūnijā noslēdza ar SIA “Gulbenes Energo Serviss” (turpmāk – Kapitālsabiedrība) nomas līgumu Nr. GND/9.7/23/580 (SIA “Gulbenes Energo Serviss” reģistrēts ar Nr. GES/1.28/23/234), saskaņā ar kuru Gulbenes novada pašvaldība nodeva Kapitālsabiedrībai pamatlīdzekli – bioloģiskās attīrīšanas iekārtas DCE-12 ar kadastra apzīmējumu 5001 006 0186 008 un adresi Dīķa iela 1, Gulbene, Gulbenes novads (izbūves gads: 2001. gads; inventāra numurs PUU00760; bilances sākotnēja vērtība 1529,59 *euro*, atlikusī vērtība uz 2023.gada 20.jūniju 963,49 *euro*) nomā kanalizācijas pakalpojumu sniegšanai Gulbenes novada Gulbenes pilsētas administratīvajā teritorijā.

Kapitālsabiedrība ar 2023. gada 25. oktobrī noslēdza Iepirkuma līgumu Nr. GES/1.32/LĪG/23/26 par projektēšanas dokumentācijas izstrādi, būvdarbiem un autoruzraudzības veikšanu objektā “Kanalizācijas sūkņu stacijas un saimnieciskās kanalizācijas tīklu izbūve Dīķa ielā 1, Gulbenē”. Minētā līguma izpildes termiņš ir 2024. gada 31. jūlijs. Šis projekts bija nepieciešams, jo iepriekšējā sistēma nevarēja nodrošināt darbību atbilstoši normatīvajiem aktiem. Objekts ekspluatācijā nodots 2024. gada 5.jūnijā. Kapitālsabiedrība 2024. gada 10. jūnijā parakstīja ar SIA “Halle B”, reģistrācijas Nr.40003296208, Darbu nodošanas-pieņemšanas aktu par minētā līguma izpildi. Ņemot vērā iepriekš minēto, Kapitālsabiedrībai nodotās bioloģiskās attīrīšanas iekārtas DCE-12 ar kadastra apzīmējumu 5001 006 0186 008 un adresi Dīķa iela 1, Gulbene, Gulbenes novads (inventāra numurs PUU00760) vairs nav nepieciešamas sabiedrisko ūdenssaimniecības pakalpojumu sniegšanai Gulbenes novada administratīvajā teritorijā.

Pašvaldību likuma 10. panta pirmās daļas 21. punkts noteic, ka dome ir tiesīga izlemt ikvienu pašvaldības kompetences jautājumu. Tikai domes kompetencē ir pieņemt lēmumus citos ārējos normatīvajos aktos paredzētajos gadījumos. Pašvaldību likuma 73. panta ceturtā daļa noteic, ka pašvaldībai ir tiesības iegūt un atsavināt kustamo un nekustamo īpašumu, kā arī veikt citas privāttiesiskas darbības, ievērojot likumā noteikto par rīcību ar publiskas personas finanšu līdzekļiem un mantu.

Ministru kabineta 2018. gada 20. februāra noteikumu Nr. 97 “Publiskas personas mantas iznomāšanas noteikumi” 12. punkts noteic, ka lēmumu par nomas objekta nodošanu iznomāšanai pieņem iznomātājs.

Civillikuma 1403. pants noteic, ka tiesisks darījums ir atļautā kārtā izdarīta darbība tiesisku attiecību nodibināšanai, pārgrozīšanai vai izbeigšanai.

Saskaņā ar 2023. gada 30. jūnijā noslēgtā nomas līguma Nr. GND/9.7/23/580 (SIA “Gulbenes Energo Serviss” reģistrēts ar Nr. GES/1.28/23/234) 5.3.1. punktu līgums var tikt izbeigts pirms termiņa Pusēm par to rakstveidā vienojoties.

Saskaņā ar Gulbenes novada pašvaldības domes 2023. gada 21. decembra saistošo noteikumu Nr. 24 “Gulbenes novada pašvaldības nolikums” 25.16. apakšpunktu izpilddirektors papildus Pašvaldību likumā noteiktajam slēdz privāto tiesību līgumus apstiprinātā budžeta ietvaros. Gulbenes novada pašvaldības domes 2023. gada 30. novembra noteikumu Nr. GND/IEK/2023/35 “Gulbenes novada pašvaldības darba reglaments” 104. punkts citstarp noteic, ka privāto tiesību līgumus Pašvaldības vārdā slēdz izpilddirektors atbilstoši normatīvo aktu prasībām.

Ņemot vērā minēto, pamatojoties uz Pašvaldību likuma 10. panta pirmās daļas 21. punktu, 73.panta ceturto daļu, Civillikuma 1403. pantu, Ministru kabineta 2018. gada 20.februāra noteikumu Nr.97 “Publiskas personas mantas iznomāšanas noteikumi” 12. punktu, Gulbenes novada pašvaldības domes 2023. gada 21. decembra saistošo noteikumu Nr. 24 “Gulbenes novada pašvaldības nolikums” 25.16. apakšpunktu, Gulbenes novada pašvaldības domes 2023. gada 30. novembra noteikumu Nr. GND/IEK/2023/35 “Gulbenes novada pašvaldības darba reglaments” 104. punktu, 2023. gada 30. jūnijā noslēgtā nomas līguma Nr. GND/9.7/23/580 (SIA “Gulbenes Energo Serviss” reģistrēts ar Nr. GES/1.28/23/234) 5.3.1.punktu, un ņemot vērā Attīstības un tautsaimniecības komitejas un Finanšu komitejas ieteikumu, atklāti balsojot: ar 11 balsīm "Par" (Ainārs Brezinskis, Aivars Circens, Atis Jencītis, Daumants Dreiškens, Guna Pūcīte, Guna Švika, Gunārs Ciglis, Intars Liepiņš, Ivars Kupčs, Normunds Audzišs, Normunds Mazūrs), "Pret" – nav, "Atturas" – nav, "Nepiedalās" – nav , Gulbenes novada pašvaldības dome NOLEMJ:

1. IZBEIGT ar SIA “Gulbenes Enerego Serviss”, reģistrācijas numurs 54603000121, juridiskā adrese: Blaumaņa iela 56A, Gulbene, Gulbenes novads, LV-4401, 2023. gada 30. jūnijā noslēgto nomas līgumu Nr. GND/9.7/23/580 (SIA “Gulbenes Energo Serviss” reģistrēts ar Nr. GES/1.28/23/234) par Gulbenes novada pašvaldības pamatlīdzekļa – bioloģisko attīrīšanas iekārtu DCE-12 ar kadastra apzīmējumu 5001 006 0186 008 un adresi Dīķa iela 1, Gulbene, Gulbenes novads (izbūves gads: 2001. gads; inventāra numurs PUU00760; bilances sākotnēja vērtība 1529,59 *euro*, atlikusī vērtība uz 2023.gada 20.jūniju 963,49 *euro*) nomu ar 2024. gada 30. jūniju.
2. UZDOT Gulbenes novada pašvaldības izpilddirektorei noslēgt vienošanos par 2023. gada 30. jūnijā noslēgtā nomas līguma Nr. GND/9.7/23/580 (SIA “Gulbenes Energo Serviss” reģistrēts ar Nr. GES/1.28/23/234) izbeigšanu (pielikums).
3. UZDOT Gulbenes novada Centrālās pārvaldes Īpašumu pārraudzības nodaļai sadarbībā ar Finanšu nodaļu organizēt un nodrošināt pašvaldības pamatlīdzekļu pieņemšanu no SIA “Gulbenes Energo Serviss”, reģistrācijas numurs 54603000121, sastādot par to pieņemšanas-nodošanas aktu.
4. Lēmumu nosūtīt SIA “Gulbenes Enerego Serviss”, reģistrācijas numurs 54603000121, elektronisko adresi.

Gulbenes novada pašvaldības domes

priekšsēdētāja vietniece G.Švika

Pielikums

Gulbenes novada domes 2024. gada 27. jūnija

lēmumam Nr. GND/2024/337

**VIENOŠANĀS Nr.\_\_\_\_\_\_\_\_**

**par 2023. gada 30. jūnija nomas līguma Nr. GND/9.7/23/580 izbeigšanu**

Gulbenē 2024. gada \_\_\_. jūnijā

**Gulbenes novada pašvaldība**, reģistrācijas Nr. 90009116327, juridiskā adrese: Ābeļu iela 2, Gulbene, Gulbenes novads, LV-4401 (turpmāk – Iznomātājs), kuras vārdā saskaņā ar Gulbenes novada pašvaldības domes 2023. gada 21. decembra saistošo noteikumu Nr. 24 “Gulbenes novada pašvaldības nolikums” 25.16. apakšpunktu un Gulbenes novada pašvaldības domes 2023. gada 30. novembra noteikumu Nr. GND/IEK/2023/35 “Gulbenes novada pašvaldības darba reglaments” 104. punktu rīkojas tās izpilddirektore Antra Sprudzāne, no vienas puses, un

**SIA “Gulbenes Energo Serviss”**, reģistrācijas Nr. 54603000121, juridiskā adrese: Blaumaņa iela 56A, Gulbene, Gulbenes novads, LV-4401 (turpmāk – Nomnieks), tās valdes locekļa Riharda Korna personā, kurš rīkojas saskaņā ar statūtiem, no otras puses (katrs atsevišķi turpmāk – Puse, abi kopā turpmāk – Puses),

pamatojoties uz 2023. gada 30. jūnijā noslēgtā nomas līguma Nr. GND/9.7/23/580 (SIA “Gulbenes Energo Serviss” reģistrēts ar Nr. GES/1.28/23/234) 5.3.1.punktu, Gulbenes novada pašvaldības domes 2024. gada 27. jūnija sēdes lēmumu Nr. GND/2024/\_\_  “Par 2023. gada 30. jūnija nomas līguma Nr. GND/9.7/23/580 izbeigšanu” (protokols Nr. \_\_; \_\_ .p.), izsakot savu brīvu gribu, bez viltus, maldības un spaidiem, noslēdz šāda satura vienošanos (turpmāk – Vienošanās):

1. Iznomātājs un Nomnieks vienojas ar 2024. gada 30. jūniju izbeigt 2023. gada 30. jūnijā Pušu starpā noslēgto nomas līgumu Nr. GND/9.7/23/580 (SIA “Gulbenes Energo Serviss” reģistrēts ar Nr. GES/1.28/23/234) par Gulbenes novada pašvaldības pamatlīdzekļa – bioloģisko attīrīšanas iekārtu DCE-12 ar kadastra apzīmējumu 5001 006 0186 008 un adresi Dīķa iela 1, Gulbene, Gulbenes novads (izbūves gads: 2001. gads; inventāra numurs PUU00760; bilances sākotnēja vērtība 1529,59 *euro*, atlikusī vērtība uz 2023.gada 20.jūniju 963,49 *euro*) nomu (turpmāk – Līgums).
2. Līguma darbības izbeigšana neatbrīvo Puses no pielīgto norēķinu un citu Līguma pienācīgu izbeigšanu saistītu saistību pilnīgas izpildes.
3. Vienošanās stājas spēkā tās abpusējas parakstīšanas dienā un ir Līguma neatņemama sastāvdaļa.
4. Vienošanās sastādīta uz 1 (vienas) lapas, 2 (divos) eksemplāros ar vienādu juridisku spēku, katrai pusei pa vienam eksemplāram.
5. Pušu rekvizīti un paraksti:

|  |  |
| --- | --- |
| **IZNOMĀTĀJS** | **NOMNIEKS** |
| **Gulbenes novada pašvaldība** | **SIA “Gulbenes Energo Serviss”** |
| Reģistrācijas Nr. 90009116327 | Reģistrācijas Nr. 54603000121 |
| Juridiskā adrese: Ābeļu iela 2, | Juridiskā adrese: Blaumaņa iela 56A, |
| Gulbene, Gulbenes novads, LV-4401 | Gulbene, Gulbenes novads, LV-4401 |
| AS “SEB banka” | AS “SEB banka” |
| Kods UNLALV2X | Kods UNLALV2X |
| Konta Nr. LV03UNLA0050014339919 | Konta Nr. LV52UNLA0007000508105 |

pašvaldības izpilddirektore valdes loceklis

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

A. Sprudzāne R. Korns